
Esselamu alejkum!


Moje pitanje se odnosi na problem gubljenja abdesta tj. puštanje vjetrova. Gledao sam ranije odgovore na slična pitanja i jasno mi je šta je sahibi uzur. Moje konkretno pitanje je ukoliko uzmem ***[abdest](https://pitajucene.com/search/Abdest/questions/ "Pretraži pitanja o abdestu")*** i počnem da klanjam ***[namaz](https://pitajucene.com/search/Namaz/questions/ "Pretraži pitanja o namazu")*** (pogotovo u džematu) i tada naiđu vjetrovi, ja onda naravno trpim ali siguran sam da nisam pustio vjetar, šta raditi u tom slučaju? Da li je takav namaz ispravan? To mi se često događa pa ja u takvim slučajevima (koji su česti) ponavljam namaz jer sam trpio vjetrove.  

Molim da mi odgovorite, da vas Allah nagradi i pomogne!


* 
* 
* 
* 
* 
* 
* 

 
Problem gubljenja abdesta tj. puštanje vjetrova

Poznato je veliko islamsko ***[pravilo](https://pitajucene.com/search/pravilo/questions/ "Pretraži pitanja o pravilima")*** u usul-fikhu da ubjeđenje ne prestaje sa sumnjom. Islamski učenjaci za predhodno pravilo uzimaju dokaz hadise Poslanika, sallallahu alejhi ve sellem, koje bilježe imam Buhari i Muslim, Allah im se smilovao, u kojim je došlo da čovjek, ukoliko nađe nešto u svom stomaku, ne izlazi iz namaza sve dok ne čuje “glas” ili ne osjeti “miris” tj. dok se upotpunosti ne ubijedi da je izašao iz njega vjetar.


Stoga, ukoliko si ubijeđen da iz tebe nije izašao vjetar, tvoj ***[namaz](https://pitajucene.com/search/Namaz/questions/ "Pretraži pitanja o namazu")*** je, ako Bog da, ispravan, ne trebaš ponovo klanjati namaz, ne otvaraj šejtanu put da ti ubacuje ***[vesvese](https://pitajucene.com/search/vesves/questions/ "Pretraži pitanja o vesvesama")***. Ako si u mogućnosti da ne trpiš vjetrove u toku namaza radi skrušenosti u njemu bilo bi bolje, a ako nisi u mogućnosti, Allah ne duži nikoga preko njegovih mogućnosti.


Na pitanje odgovorio mr. ***[Osman Smajlović](https://pitajucene.com/search/Osman+Smajlovi%C4%87/answers/ "Pretraži odgovore od mr. Osman Smajlović")***


Preuzeto sa stranice <http://www.n-um.com>


